Source: https://politeia.org.ro/stiri-revista-presei/revista-presei-2-octombrie-curat-constitutional-coane-fanica-i-l-caragiale/62465/?replytocom=205092
Timestamp: 2020-02-20 02:37:24+00:00

Document:
Revista Presei – 2 octombrie. “Curat constituţional, coane Fănică!” (I.L.Caragiale) | PoliteiaWorld
Home » Stiri / Revista Presei	» Revista Presei – 2 octombrie. “Curat constituţional, coane Fănică!” (I.L.Caragiale)
Revista Presei – 2 octombrie. “Curat constituţional, coane Fănică!” (I.L.Caragiale)
02/10/2019 Autor desy.demeter Categorii: Stiri / Revista Presei
Buna dimineata intr-o zi de marti, 2 octombrie! Dupa ce toamna ne-a oferit zile blande ce puteau fi usor confundate cu cele de vara, cu temperaturi de pana la 32 de grade, spre weekend lucrurile se vor schimba radical din cauza unei mase de aer polar care va ajunge in Romania. Racirea “se va simti in toate zonele din tara, pentru ca aceasta masa de aer rece acopera toate regiunile. Joi in nord-vestul tarii, iar vineri si in celelalte regiuni. Vom avea scaderi semnificative de temperatura, pentru ca vine dupa aceste zile in care inregistram maxime de 30-32 de grade”…”Vineri si sambata vor fi temperaturi chiar mai scazute decat in mod normal pentru aceasta perioada. De la cele 30-32 la maxime 15-16 cel mult 17 grade”, a adaugat meteorologul. Nici pentru Capitala vestile nu sunt prea bune. Dupa cateva zile cu vreme ce parea de vara, in weekend bucurestenii trebuie sa se imbrace gros pentru ca se anunta scaderi de temperaturi de la 29-30 la 15-16, vineri.
Bărbaţi însărcinaţi la Curtea Constituţională Ce urmează pare de domeniul fantasticului, dar vă asigur că este adevărat. Ocupată cu campania pentru alegerile prezidenţiale, presa a trecut cu vederea grozăvia. Politicienilor oricum nu le pasă. Iar publicul este oricum resemnat. Dar s-a întâmplat. Săptămâna trecută, Curtea Constituţională a declarat neconstituţională o prevedere din Codul Penal care le permite femeilor să amâne executarea pedepsei dacă au în întreţinere un copil mai mic de un an ori sunt însărcinate. Motivul? Prevederea ar fi “discriminatorie” faţă de bărbaţi. Nici nu ştii de unde să începi… Care erau bărbaţii care plângeau prin arestul Poliţiei că au copii mici în întreţinere? Cui foloseşte o asemenea decizie? Ce înseamnă, în cazul unui bărbat, “în întreţinere”? (Plata pensiei alimentare se califică? Dar dacă femeia a fost violată?). Marea problemă este alta. Să examinăm sensul prevederii declarate neconstituţională. Nu era un drept pe care infractorii îl aveau în general. (Da, vorbim de infractori, pentru că asta sunt indivizii condamnaţi la închisoare). Era un favor făcut unui grup foarte restrâns. Femeile însărcinate şi cele cu copii mici. În înţelepciunea sa, legislatorul de altădată s-a gândit că aceste femei trebuie să beneficieze de o anumită clemenţă. De ce? Pentru că dacă o femeie însărcinată ar fi trimisă imediat în penitenciar, atunci ea ar duce sarcina după gratii şi ar trebui să nască acolo. Iar asta ar fi prea mult. Şi pentru mamă, dar mai ales pentru copil. Nu asta e intenţia pedepsei penale. Iar femeile cu “copii (sugari) în întreţinere” au fost scutite tot din acest motiv, pur umanitar. O femeie care a născut are o legătură cu totul specială cu copilul, pe care un bărbat nu are cum să o aibă. De aceea este lăsată să îl îngrijească un an. Este un privilegiu datorat doar consideraţiei speciale pe care o avem pentru femeile care urmea-ză să nască (sau abia au născut) şi pentru cele cu copii atât de mici încât trebuie alăptaţi la sân. Orice societate civilizată (cred că şi orice societate necivilizată) are acest sentiment, de respect faţă de faptul maternităţii. Nu şi CCR. Domnii şi doamnele în cearceafuri violete au scufundat întreaga afacere în sosul corectitudinii politice. În acest univers strâmb al Stângii extreme, şi bărbatul e la fel de “însărcinat” ca femeia. Pentru CCR, copilul mic este “în întreţinere” exact ca orice altă persoană. Iar cel care îl “întreţine” nu trebuie să facă alt-ceva decât să bifeze o căsuţă într-un formular. … De ani de zile CCR adaugă cu neruşinare la Constituţie tot felul de bazaconii. Spre exemplu aceea că Preşedintele nu poate respinge decât o singură nominalizare a unui ministru. Sau că el trebuie să semneze, ca notarul, tot ce îi pune în faţă ministrul Justiţiei. Vorba lui Caragiale: “Curat constituţional, coane Fănică!”. Aceeaşi “Curte” a stat pasivă când guvernele socialiste au jucat în picioare statul de drept. Ultimul autogol: decizia care obligă Biroul Electoral Central să accepte toate semnăturile unui candidat la alegerile prezidenţiale, chiar dacă BEC a constatat că acestea sunt false sau trase la xerox. Vă vine să credeţi? În ce ţară trăim? De ce mai avem Birou Electoral Central dacă oricine dotat cu o listă de mâzgălituri poa-te să ajungă pe buletinul de vot?.Integral: https://www.bursa.ro
Cum il lauda Tudorel Toader pe Banila, atunci cand l-a propus sef la DIICOT Fostul ministru al Justitiei, Tudorel Toader, a tinut in urma cu un an un discurs laudativ la adresa procurorului Felix Banila, in momentul in care magistratul trebuia sa sustina interviul in fata membrilor Consiliului Superior al Magistraturii, pentru a fi numit la sefia DIICOT. Aprecierile lui Tudorel Toader au durat aproximativ 30 de minute, perioada in care fostul ministru al Justitiei a explicat de ce l-a ales pe Banila pentru aceasta functie. Asta desi magistratul nu lucrase nicio zi la DIICOT in intreaga cariera de 21 de ani….Interviul lui Felix Banila in fata membrilor CSM a avut loc pe 5 iunie 2018, iar Tudorel Toader l-a laudat repetat pe procuror si a criticat voalat activitatea fostului procuror-sef DIICOT, Daniel Horodniceanu. Anterior acestei proceduri, Felix Banila participase la un interviu sustinut in fata unei comisii formate din Tudorel Toader si alti patru secretari de stat din Ministerul Justitiei. Interventia lui Tudorel Toader, inregistrata pe site-ulCSM …..Toader a continuat cu laudele la adresa lui Felix Banila si, in final, a precizat ca sustine “candidatura lui Banila pentru a fi avizat favorabil, in vederea ocuparii functiei de procuror sef la DIICOT”. Interviul a fost un fiasco .Interviul lui Felix Banila a fost un fiasco, unul dintre membrii CSM i-a spus acestuia ca printre actele depuse de el, alaturi de proiectul managerial si CV, se afla si unul dintre rechizitoriile semnate de acesta. Rechizitoriul ar avea o pagina si privea arderea unei capite de fan. Intrebat despre vulnerabilitatile sale, Banila a mentionat slaba cunoastere a unei limbi straine, dar a asigurat ca vrea sa faca un curs sa isi ia un atestat pentru engleza. Felix Banila a aratat ca nu stie care este efectul rapoartelor Greta si Moneyval asupra DIICOT:”Este o vulnerabilitate a mea”. La final, insa, CSM a avizat la scor strans, 4 la 3, numirea lui Felix Banila in fruntea DIICOT. Integral: http://www.ziare.com
Surse: După o întâlnire de o oră și jumătate cu ministrul Justiției, șeful DIICOT ar urma să își prezinte demisia Ministrul Justiției, Ana Birchall, a avut marți o întrevedere de o oră și jumătate cu Felix Bănilă, discuție care ar avea drept consecință prezentarea demisiei din funcția de procuror șef al DIICOT, au declarat surse oficiale pentru Digi24.ro. Discuția între cei doi, susțin sursele citate, ar fi fost aprinsă, Ana Birchall reproșându-i lui Bănilă modul defectuos în care a gestionat cazul Caracal și faptul că după discuția avută cu el vinerea trecută, nu a ținut seama de reproșurile primite. Felix Bănilă a plecat la CSM de la sediul ministerului Justiției, așteptându-se să anunțe apoi public decizia pe care o va lua. Felix Bănilă a anunțat marți dimineață într-un comunicat de presă că nu demisionează. Totuși, pentru că aceasă cerere a venit de la președintele Klaus Iohannis, procurorul-şef al DIICOT a spus că se va consulta cu colegii apoi va lua o decizie. Integral: https://www.digi24.ro
Î ncă un exemplu de ”Așa nu!”. Contribuția lui Iohannis la decredibilizarea DIICOT: l-a numit pe Bănilă în ciuda opoziției procurorilor și a prestației lamentabile din CSM ….. Dar mai există un exemplu de ”Așa nu!”, care a contribuit masiv la decredibilizarea instituției. Președintele Klaus Iohannis l-a numit în iunie 2018 pe Felix Bănilă șef la DIICOT în ciuda opoziției masive a procurorilor din această instituție. Pe data de 18 iunie, adunarea Generală a DIICOT a votat cu 154 de voturi ”pentru”, 47 ”împotrivă” şi 17 voturi anulate un document prin care i-a cerut preşedintelui să nu-l numească pe Bănilă. (Detalii aici) Cu alte cuvinte, șeful statului a fost avertizat din prima zi de profesioniștii din sistem că Felix Bănilă nu are ce căuta în fruntea instituției, fiind un procuror slab pregătit, fără rezultate și cu o prestație lamentabilă în fața CSM. Faptul că președintele Iohannis a ignorat apelurile din sistem și l-a numit totuși pe Bănilă a reprezentat o nouă abdicare de la exercitarea prerogativelor funcției prezidențiale, a câta oare de la începutul mandatului? A te plânge azi că instituția s-a decredibilizat cu Bănilă în fruntea ei, deși n-ai mișcat un deget atunci când ai avut ocazia pentru a împiedica un dezastru previzibil, denotă un comportament politic incorect, care trebuie taxat ca atare. Președintele Iohannis are, în cazul DIICOT, partea lui de responsabilitate pe care ar trebui să și-o asume. Vina decredibilizării instituției o împarte cu fostul ministru al justiției, Tudorel Toader, autorul propunerii. Dar Bănilă nu putea ajunge șef DIICOT fără semnătura președintelui Iohannis. Unii vor spune că din moment ce Bănilă a avut avizul pozitiv al secției de procurori din CSM, în ciuda prestației catastrofale de la interviu, președintele Iohannis nu mai avea ce să facă. În realitate, șeful statului nu este ținut de avizul consultativ al CSM. Putea să-l ignore sau putea măcar să exprime minime rezerve, având în față totuși un caz flagrant de incompetență. Legea îi permite președintelui să repingă o dată motivat propunerea ministrului justiției. Cum spuneam, procurorii DIICOT i-au pus pe masă toată motivele să o facă, dar Klaus Iohannis le-a ignorat suveran. Dacă și-ar fi exercitat la vremea potrivită atribuțiile de cenzor al guvernului în ce privește numirile în posturi cheie, azi președintele Iohannis ar fi avut toată căderea să se plângă, să spună ”v-am zis eu că omul nu era deloc potrivit pentru funcție, prin urmare am toată căderea să-i cer azi demisia”. Dar așa, demersul președintelui se încadrează și el la categoria ”Așa nu!”. Din cauza lipsei sale de implicare în momentele-cheie, autoritatea lui Klaus Iohannis a intrat în declin. Integral: https://www.g4media.ro
Asociația de magistrați înființată de procurorul din dosarul 10 August a făcut o plângere penală pe numele Liei Savonea, șefa CSM, pentru abuz în serviciu și uzurparea funcției Asociația Inițiativa Pentru Justiție, fondată de procurorii Bogdan Pîrlog (dosarul violențelor de la 10 August 2018) și Sorin Lia, a depus la Parchetul General o plângere penală împotriva șefei CSM, Lia Savonea, și a altor membri ai CSM. Savonea e acuzată de abuz în serviciu și urzurparea funcției în legătură cu mai multe decizii ale Consiliului Superior al Magistraturii. Cei doi procurori susțin că Secția pentru Investigarea Infracțiunilor din Justiție (SIIJ) nu are competența de soluționare a cauzei pentru că aceasta nu ar fi fost legal constituită. Comunicatul integral al Asociației Inițiativa Pentru Justiție: PLÂNGERE și DENUNŢ PENAL Cu privire la săvârșirea următoarelor infracțiuni săvârșite de membri ai Consiliului Superior al Magistraturii: 1. O infracțiune de uzurparea funcției, prev de art. 300 C.p., săvârșită de numiții SAVONEA LIA , OPRINA EVELINA și ALISTAR VICTOR, constând în acea că: Cu ocazia desfășurării concursului pentru numirea în funcție a inspectoruluișef al Inspecției Judiciare, organizat în perioada 21 decembrie 2018 – 28 martie 2019, la data de 27.03.2019, numita SAVONEA LIA, împreună cu numiții OPRINA EVELINA și ALISTAR VICTOR, în calitate de președinte al comisiei de concurs și respectiv în calitate de membri ai comisiei de concurs, cu intenție, în scopul favorizării unicului candidat, au hotărât adăugarea a câte cinci subcriterii pentru fiecare din cele cinci criterii de evaluare stabilite pentru acest concurs prin art. 67 alin. (1) din Legea nr. 317/2004 și reluate fără dezvoltări de art. 10 al Regulamentului adoptat prin HCSM nr. 1074/2018, precum și obligativitatea acordării unui punctaj minim de 1 punct pentru fiecare subcriteriu, sub sancțiunea anulării fișelor de notare ale membrilor comisiei de concurs care nu se conformează, îndeplinind astfel un act care nu intra în atribuțiile membrilor comisiei de concurs, întrucât, pe de o parte, stabilirea regulilor de desfășurare a acestui concurs revenea, potrivit art. 67 alin. (2) din Legea nr. 317/2004, Plenului CSM, iar pe de altă parte, Plenul CSM nu a prevăzut pentru comisia de concurs prerogativa de a introduce subcriterii obligatorii, punctaje minime de acordat ori posibilitatea anulării fișelor de notare care corespund cerințelor legii și regulamentului – acțiune care a cauzat vătămarea interesului CSM, în calitate de garant al independenței justiției, ca acest concurs să se desfășoare în conformitate cu legea și regulamentul, precum și vătămarea interesului tuturor magistraților ca la conducerea Inspecției Judiciare să se afle o persoană numită în urma unui concurs obiectiv, desfășurat cu respectarea legii și regulamentului, iar nu cineva numit în urma unei proceduri nelegale, care nu poate prezenta garanții de imparțialitate, fiind susceptibil de a acționa la comanda grupului de interese care l-a favorizat la numire. Integral: https://www.g4media.ro/
Insecuritatea cetățeanului ….Bunăstarea înseamnă astăzi și garantarea siguranței cetățeanului. Dacă nu cumva înseamnă în primul rând asta. Or, ceea ce a ieșit la iveală de la sfârșitul lunii iulie încoace, atunci când s-au făcut publice primele detalii referitoare la tragedia de la Caracal, nu prea e de natură să ne dea încredere în faptul că Statul român de astăzi, instituțiile sale- de la Poliție la Procuratură, inclusiv până la mai ieri mult lăudatul DIICOT al cărui șef decredibilizat cu totul este în situația critică de a-și prezenta demisia la cererea expresă a președintelui Iohannis, deși tot el l-a numit în funcție, ar fi pregătite să facă asta. Iar îngrijorările sunt justificate dincolo de încercările de manipulare ale unor jurnaliști, posturi de televiziune, avocați ori ale d-lui Alexandru Cumpănașu, farsorul cu pretenții de prezidențiabil. Afacerea Caracal dă semne că băltește, anchetatorii se joacă de-a reconstituirea, dau spectacole publice cu actori și figurație, rivalizează cu fantoma lui Sergiu Nicolaescu. Estimp, se înmulțesc indiciile că s-ar încerca ascunderea încrengăturilor malefice, în ani consolidate, dintre autorități și clanurile interlope, prieteniile mizere și în disprețul legii și al regulilor de conduită profesională dintre tot felul de șefi ai Poliției, numiți în funcții pe criterii strict politice, și bandiții care lucrează la vedere și la drumul mare. Cu indivizii care patronează afaceri cu camătă și cu valută, cu prostituție și export de carne vie, minori vânduți pentru organe ori pentru pedofilie. De la finele lui iulie încoace a plouat cu vești fie tragice, fie îngrijorătoare. De la faptul că pedofilul olandez despre care în țara sa se știau multe venea când voia el și își potolea poftele cu copii români la agresiuni comise ziua în amiaza mare împotriva femeilor la metroul bucureștean. Iată, nu mai departe decât sâmbătă dimineață un binecunoscut și respectat profesor universitar și critic literar din Bacău publica pe pagina lui de facebook fotografia a unui tânăr desfigurat din cauza bătăii pe care a primit-o cu o seară înainte, atunci când se plimba liniștit cu prietena lui. Despre astfel de fapte se vorbea până mai ieri doar pe la colțuri.Ele făceau obiectul preocupărilor exclusive ale gazetelor de scandal și al sumarului Știrilor de la ora 5. Se rețineau doar faptele, dar despre cauze nu se spunea nimic. Din iulie încoace cauzele au început să fie spuse cu glas tare. E evident că asta nu convine. Numai că ele nu pot fi făcute să dispară prin declarații politicianiste ieftine. Cum sunt cele ale doamnei V. V. Dăncilă. Integral: http://www.contributors.ro
Dosarul Ferma Baneasa: De ce au fost condamnati milionarul Truica si Paul Al Romaniei, iar miliardarul Steinmetz a fost achitat Milionarul Remus Truica (49 de ani), este bine integrat in societate si a desfasurat afaceri pe teritorul Romaniei, fara sa fi fost condamnat anterior pentru astfel de fapte, asa ca in cazul lui se impune aplicarea unor pedepse orientate spre minimul special prevazut de lege. Acestea sunt o parte dintre motivele pentru care Curtea de Apel Brasov l-a condamnat pe Remus Truica la o pedeapsa totala de 4 ani de inchisoare in dosarul retrocedarii ilegale a Fermei Baneasa si a padurii Snagov, caz cu un prejudiciu de peste 135 de milioane de euro. Remus Truica a fost sef de cabinet al premierului Adrian Nastase si detine la Snagov cel mai mare si mai luxos domeniu privat din jurul Capitalei. In 2010, relatia cu vestita cantareata franceza Patricia Kaas l-a adus in prim-planul presei mondene. In “dosarul Ferma Baneasa”, milionarul a fost gasit vinovat de trafic de influenta si spalare de bani. In acelasi timp, instanta l-a achitat pe Truica pentru o alta infractiune de spalare de bani si pentru complicitate la abuz in serviciu si a constatat ca infractiunea de dare de mita s-a prescris.Instanta a mai dispus confiscarea speciala de la Remus Truica a mai multor terenuri din Snagov in suprafata totala de aproximativ 141.000 de metri patrati. Este un caz in care sunt implicati avocati de top, afaceristi sau consultanti politici – miliardarul Benyamin “Beny” Steinmetz, consultantul politic Tal Silberstein, asa-zisul print Paul Al Romaniei, avocatul Robert Rosu sau afaceristul Dan Andronic….”Pe de alta parte, la individualizarea pedepsei instanta va tine cont si de faptul ca inculpatul Al Romaniei Paul Philippe avea dreptul la retrocedarea bunurilor respective, astfel incat demersul inculpatului Truica Remus nu a urmarit determinarea functionarilor publici sa comita niste fapte nelegale, ci influentarea acestora in sensul adoptarii unor decizii conforme cu legea in vigoare la momentul respectiv, dar pentru care s-au intampinat dificultati prin opozitia unor persoane care erau convinse ca inculpatul Al Romaniei Paul Philippe nu ar fi avut dreptul la retrocedarea acestor bunuri”, mai motiveaza instanta….Printul Paul Al Romaniei a primit 3 ani de inchisoare cu suspendare pentru cumparare de influenta. Magistratii au mai confiscat de la acesta suma de 4 milioane de euro. Integral: http://www.ziare.com
Cultura nationala a furtului ……Daca in aceste ultime trei decenii, populatii straine si dusmane ar fi bombardat periodic unele regiuni ale tarii, ele nu ar fi aratat azi atat de prapadite. Numai ca in acesti treizeci de ani, Romania a fost pradata de cei mai mari dusmani ai ei, de cei mai inversunati pradatori pe care i-ar fi putut cunoaste: propriii ei cetateni. Romanii s-au napustit cu o barbarie greu de imaginat asupra propriei lor tari ca s-o puna la pamant, sa nu ramana caramida pe caramida din ce construisera tot ei inainte, sa distruga holde, livezi, vii, fabrici, sere, irigatii – orice putea sa fie distrus. Si au fost cu totii bucurosi ca duc ceva acasa, doar pentru ei: unii o usa de la CAP sau cativa pomi smulsi, iar altii uzine, paduri intregi, conturi ale tarii, rezerve strategice si active. Dupa ce termini de urmarit un episod din exceptionala serie “Romania, te iubesc”, te cuprinde o tristete si o disperare fara margini: am putut vedea, in cele mai mici detalii, metoda dupa care o retea organizata dupa reguli mafiote a distrus judet dupa judet si a ingenuncheat o populatie deja saraca, impingand-o inapoi inspre marginile lumii, in saracia absoluta. Activitatea criminala a acestei retele mafiote nu mai trebuie dovedita; orase si judete intregi sunt mentinute in teroare si in dependenta de ajutorul social, timp in care sefii mafiilor locale s-au imbogatit obscen, concurandu-i pe colegii italieni sau sud-americani. Duminica m-am intalnit la Salonul “Romanii lucreaza impreuna”, organizat de niste admirabili tineri romani in Bruxelles, cu un barbat venind dintr-un sat maramuresean. Om simplu, harnic si de un bun simt nestirbit, se afla in Belgia de 12 ani; mi-a spus cu bucurie ca a obtinut in acest an cetatenia belgiana. Desi ii este foarte greu aici, cu o sotie imbolnavita de epuizarea muncii, se gandeste sa nu se mai intoarca in tara, acolo unde, spune cu tristete, nu-si mai gaseste locul. In cateva cuvinte, a reusit sa descrie situatia satului sau, asemanatoare cu aceea a mii de localitati din Romania. Si in Maramures, banul public din PNDL 2 a servit de fapt la extinderea hotiei, prin mituirea unei populatii sarace si facuta sa depinda fie de ajutorul social, fie de firmele primariilor pesediste si ale acolitilor lor. In aceste sate si orase, controlate cu mana de fier de organizatiile de partid finantate din bani publici, cei care se intorc din strainatate sunt priviti ca niste straini, oameni care deranjeaza, care gandesc ciudat, care nu accepta sa fie mituiti din banii primarului, care nici macar nu il voteaza pe primarul care nu a facut nimic. Prin urmare, nu sunt foarte bineveniti inapoi. Buzatu, Oprisan, Dragnea, Zetea si altii nu sunt numai niste capi ai retelei de profitori care s-a instapanit asupra unor mari regiuni sarace din tara si asupra unor populatii triste, suferinde si neputincioase. Ei sunt si personajele cele mai vizibile dintr-o retea altfel foarte densa si foarte intinsa de corupti si coruptibili, mai mici sau mai mari, pentru care bunul public exista doar ca sursa de jefuire. Toti acesti mafioti ar trebui sa umple inchisorile, daca legea ar fi lege in Romania. Dar sa nu ne amagim, asa cum am facut-o dupa “plecarea” lui Dragnea. Cata vreme oamenii sunt crescuti in si traiesc doar din cultura furtului din avutul public si se incoloneaza disciplinat in spatele vreunui baron, se vor naste noi si noi Oprisani, iar hoardele de pradatori vor fi tot mai numeroase. Parti importante din Romania traiesc inca in bezna si noroaiele unor vremuri pe care abia ni le mai amintim din povestile bunicilor. Sate din Vaslui si Vrancea, Olt sau Teleorman se afla inca in secolul al XIX-lea. Iar peste aceste judete troneaza, cu tricolorul pe umeri, niste analfabeti flamanzi si necrutatori, inconjurati de slugi ascultatoare, al caror singur scop in viata e imbuibarea. Integral: http://www.ziare.com
România: statul ce trebuie reconstruit Cazul Plumb serveşte ca o hârtie de turnesol ce indică, dramatic, involuţia statului şi dezonoarea europeană la care regimul PSD condamnă România. Dincolo de opţiunea în favoarea Rovanei Plumb, ( una ce probează trăinicia relaţiilor clientelare pe care se întemeiază ordinea politică fesenistă) se află realitatea impunităţii cu care se desfăşoară în România anului de graţie 2019 acrobaţiile financiare menite să acopere circuitul de bani negri, un circuit al patronajului, subdezvoltării şi al corupţiei. Aventurile groteşti ale doamnei Plumb la Bruxelles ar fi fost de neimaginat în contextul unui stat capabil să îşi onoreze minimele angajamente de decenţă juridică şi politică. Într-un asemenea stat, cariera doamnei Plumb ar fost oprită,iar comportamentul său cercetat şi investigat. În România, toate aceste exigenţe nu mai înseamnă nimic acum. Involuţia instituţională accelarată provocată de asaltul şi de colonizările PSD a condus la starea de paralizie complice pe care nu o mai putem ignora. În fapt, bilanţul anilor de după alegerile parlamentare din 2016, ( bilanţ care se suprapune şi peste mandatul lui Klaus Iohannis) este vidarea de conţinut şi de relevanţă a organismelor ce dau consistenţă asigurării egalităţii în faţa legii. O dată cu regimul Dragnea, privilegiile sunt afirmate ca politică de stat: privilegiul elitei cleptocrate de a parazita şi devaliza fondurile publice , privilegiul infractorilor de a dispreţui pe victimele crimelor lor, privilegiul reţelelor de crimă organizată de a se extinde, netulburat. De la modificări legislative la recrutarea de personal, totul a fost subordonat acestui obiectiv de cucerire şi de castrare a statului. Simbolic, nici una dintre instituţiile relevante pentru protecţia legii şi a cetăţeanului nu mai este, în acest moment, cu adevărat activă şi eficace. Tragediile în care se pierd vieţi de copii şi de adolescenţi sunt simptomul unei schimbări de adâncime: cetăţeanul şi siguranţa sa sunt irelevante. Singurul standard obligatoriu de respectat este acela al obedienţei politice oarbe….A reconstrui statul implică efortul de a a reda instituţiilor capacitatea necesară îndeplinirii funcţiunilor lor. A reconstrui statul implică reafirmarea meritului profesional ca unică temelie a carierei. A reconstrui statul implică asumare demnităţii umane ca valoarea în jurul căreia se organizează întreaga noastră comunitate. Regăsirea decenţei colective este inseparabilă de acest drum pe care trebuie să îl parcurgem. Fără reconstrucţia statului, România privilegiilor va domni, neschimbată, peste decenii, clientelară, ineficientă, disfuncţională, dispreţuitoare, iar fesenismul va fi învins, definitiv. Integral: http://www.contributors.ro
Instanța supremă critică proiectul de impozitare a pensiilor speciale: Nu corespunde unor minime exigențe în materia procedurii de modificare a legilor Conducerea Înaltei Curți de Casație și Justiție (ICCJ) se declară îngrijorată de modul în care a fost adoptat proiectul de modificare a Codul fiscal care vizează impozitarea pensiilor speciale și spune că lipsa studiilor de impact și a consultărilor reale cu categoriile vizate nu corespund unor minime exigențe în materia procedurii de modificare a legilor. Înalta Curte de Casație și Justiție arată, într-un comunicat de presă semnat de noul președinte al instanței, Corina Corbu, că în ședința de luni Colegiul de conducere “și-a manifestat îngrijorarea” față de procedura de adoptare a propunerii legislative pentru modificarea și completarea Legii nr. 227/2015 privind Codul fiscal. Lipsa unor consultări reale a tuturor categoriilor de destinatari ale căror drepturi sunt vizate în mod direct, contextul și urgența cu care se derulează procedura legislativă și lipsa unor studii de impact asupra efectelor generate de adoptarea proiectului nu corespund unor minime exigențe în materia procedurii de modificare a legilor, spune ICCJ. Conducerea instanței supreme arată, de asemenea, că susținerea proiectului de lege exclusiv prin prisma unor argumente de natură preponderent financiar-bugetară, potrivit materialelor supuse dezbaterii publice, duce la “soluții legislative conjuncturale, care nu au în vedere toate implicațiile pe termen lung ale unor modificări de substanță aduse drepturilor vizate de proiectul legislativ”. Integral: https://www.hotnews.ro
Nicusor Dan a dat in judecata Primaria Capitalei pentru proiectul privind amenajarea parcului Cismigiu Nicusor Dan a anuntat, marti, ca a dat in judecata Primaria Capitalei pentru proiectul privind amenajarea Parcului Cismigiu.“Am chemat in judecata Primaria Capitalei pentru Parcul Cismigiu, asa cum am promis. In 13 august am solicitat Primariei sa ne comunice documentatia tehnica pentru Parcul Cismigiu, in care ar urma sa se construiasca alei betonate largi, peste radacinile copacilor. Documentatia ar fi trebuit sa stea la baza Hotararii Consiliului General pentru indicatorii tehnico economici, dar nu a fost facuta publica. Primaria nu a raspuns in termenul legal de 30 de zile. Am formulat actiune la Tribunalul Bucuresti. Numarul dosarului este 28678/3/2019”, a transmis Nicusor Dan pe Facebook. Amintim ca proiectul privind reamenajarea parcului Cismigiu a fost contestat inca de la inceput de mai multe asociatii si de Opozitie. La inceputul lunii septembrie, Gabriela Firea s-a plans ca acestia ar vrea denigreze proiectul pentru refacerea parcului Cismigiu si ii ameninta cu judecata pe cei care o vor mai face. In replica, Nicusor Dan i-a transmis atunci sa arate proiectul, in loc sa ameninte. Integral: http://www.ziare.com/
Ministrul Transporturilor anunţă că va fi cumpărat avion special pentru cursa Bucureşti-Jersey City inventată de Viorica Dăncilă TAROM pregăteşte deschiderea rutelor de lung-curier către China şi Statele Unite (America de Nord), iar din octombrie începe schimbarea flotei de ATR-uri, a declarat, luni, ministrul Transporturilor, Răzvan Cuc, prezent la semnarea contractului de reabilitare şi refuncţionalizare a interioarelor clădirilor A, B şi Rotondă de la Aeroportul internaţional Bucureşti Băneasa – Aurel Vlaicu, relatează Agerpres. „Cei de la TAROM lucrează la pregătirea deschiderii lungului-curier China – Statele Unite (America de Nord). Aceste rute trebuie fundamentate, trebuie aduse avioanele care să zboare lung curier şi durează cam undeva la şase luni pentru pregătirea acestor rute, ca să ne asigurăm că ele vor zbura cu un grad de încărcare optim”, a spus Cuc. Întrebat dacă TAROM va cumpăra un avion de lung curier, Cuc a răspuns: „Asta este treaba TAROM. Nu poate ministrul să ia decizii pe ceea ce trebuie să facă directorul de la TAROM. Eu ştiu că sunt în pline negocieri cu diverşi furnizori de avioane pentru achiziţionarea de aeronave într-un sistem de leasing, aşa cum au luat şi până acum”.În ceea ce priveşte schimbarea flotei la ATR-uri, şeful de la Transporturi a spus că în luna octombrie ar trebui să sosească prima aeronavă din cele nouă planificate. „Din ce am fost informat de către managementul TAROM, ar trebui ca în luna octombrie să vină prima aeronavă, în luna noiembrie celelalte două, în luna decembrie încă o aeronavă şi urmează să se schimbe… Până în luna martie vin toate cele nouă aeronave şi, practic, să dea înapoi aeronavele vechi. Noi aveam nouă aeronave ATR, din care două erau consemnate la sol tot timpul din cauza a diverse probleme tehnice. Deci, practic, se zbura cu şapte aeronave. Vorbim de nouă aeronave noi care nu vor necesita niciun fel de costuri de întreţinere. Integral: https://www.digi24.ro
Transgaz şi austriecii de la CEGH au semnat un acord de cooperare pentru un hub gazier în România. Operatorul naţional de gaze va deţine 51% din acţiuni “În această societate pot intra în calitate de acţionari companii româneşti precum Romgaz, OMV Petrom, alţi producători de gaze din România, CEC sau Eximbank în calitate de Casă de Clearing, OPCOM, BRM, BVB” Transportatorul naţional de gaze Transgaz (TGN) şi Austrian Central European Gas HubAG(CEGH), operatorul punctului virtual de tranzacţionare din Austria, au semnat un acord de cooperare în vederea înfiinţării societăţii române pe acţiuni Romanian Gas Hub, ce va avea ca obiectiv operarea punctului virtual de tranzacţionare din România (PVT), asigurarea unui cadru de tranzacţionare a gazelor naturale în România şi sprijinirea comercianţilor de gaz în derularea afacerilor. Transgaz va deţine 51% din acţiuni şi va nominaliza directorul general al proiectului, iar CEGH va avea 49% din acţiuni şi va nominaliza directorul general adjunct, implementarea calendarului privind înfiinţarea noii societăţi fiind estimată pentru finalul lunii februarie 2020, transmit oficialii Transgaz. “Hub-ul românesc de gaze este o reuşită deosebit de importantă, care creează premisele pentru dezvoltarea economică şi financiară a României. Transgaz are capacitatea şi know-how-ul necesare pentru a gestiona proiectul. Cu sprijinul Ministerului Economiei, acţionarul majoritar al Transgaz, al tuturor factorilor decizionali, vom reuşi să dezvoltăm sectorul gazier, transformându-l într-unul din principalele motoare de dezvoltare ale ţării. Integral: https://www.zf.ro
1 0 cărţi SF româneşti de care sigur n-ai auzit De ce clonăm femeile – Povestea unui savant nebun, care clonează femei doar pentru a le băga într-o pivniță, unde le obligă să transcrie cărți imense despre piese auto. De Mircea Cărtărescu; Fazere din sens opus – Marian Godină, la debutul său în Science Fiction. O carte despre un polițist spațial care prinde cu radarul Crucișătorul Imperial și cade în dizgrație; Istoria Literaturii Romulane – Carte monument de G. Călinescu, despre un critic literar care moare după ce citește un volum de poezie vogonă; Tănase Spaţiu – Vechilul galaxiei îşi face de cap cât împăratul e plecat în altă galaxie; Frații Jedi – Capodopera SF a lui Mihail Sadoveanu, despre o familie în care Forța e la ea acasă; Moronauții – Un recital de space opera pe o planetă agricolă din constelația Vega; O hologramă pierdută şi O noapte nebuloasă, singurele și cele mai bune SF-uri comice, de Caragiale; La Klingonieni de Ionel Teodoreanu – Un clasic al literaturii românești, plin de lupte corp la corp și încleștări erotice cu femei cu fruntea lată; Cel mai iubit dintre Pământeni – un SF complex, pe o colonie penitenciară din Gherlandia, unde eroul principal e trimis după ce e acuzat că a conspirat împotriva Imperiului; Ultima noapte de dragoste, întâia noapte de Războiul Stelelor – o copie sordidă după filmul Războiul Stelelor, pentru care Camil Petrescu a fost dat în judecată de George Lucas; Extratereştrii de Curtea Veche – o nuvelă suprarealistă despre 3 exploratori spațiali care se duc la bordelul de pe Lună și acolo se luptă cu extratereștrii care vor să demoleze Centrul Vechi; Galaxia spânzuraţilor – De departe cel mai morbid SF al lui Rebreanu. Acțiunea se petrece într-un viitor foarte îndepărtat și totul e împânzit cu cadavre de androizi agățați de crăcile unei păduri milenare de pe Europa, satelitul colonizat al lui Jupiter; Integral: https://www.timesnewroman.ro
33 Raspunsuri la Revista Presei – 2 octombrie. “Curat constituţional, coane Fănică!” (I.L.Caragiale)
Tzepelica02/10/2019 at 08:47
O explicatie corecta a stadiului in care ne aflam (domnul profesor Mihali):
“Parti importante din Romania traiesc inca in bezna si noroaiele unor vremuri pe care abia ni le mai amintim din povestile bunicilor. Sate din Vaslui si Vrancea, Olt sau Teleorman se afla inca in secolul al XIX-lea. Iar peste aceste judete troneaza, cu tricolorul pe umeri, niste analfabeti flamanzi si necrutatori, inconjurati de slugi ascultatoare, al caror singur scop in viata e imbuibarea.”
In acest context, numirea unor PM ca Tudose, Grindeanu si Veorica, ca si a lui Banila la DIICOT, mi se pare absolut normala. 🙂
Ca doar nu era sa caute, bietu` Klaus, un Take Ionescu, un Maniu sau un Bratianu… 🙂
Tzepelica02/10/2019 at 08:52
Si cu astfel de “initiative”, sunt sigur ca universitatile bastinase vor avansa rapid in topurile internationale (pt. ca activitatea de cercetare stiintifica se va putea baza, in sfarsit, pe “laboratoare” ultradotate): 🙂
“Mai ceva ca-n Evul Mediu: la Universitatea Piteşti a fost inaugurat un paraclis ortodox prezentat ca „laborator“”
https://adevarul.ro/locale/pitesti/mai-ca-n-evul-mediu-launiversitatea-pitesti-fost-inaugurat-paraclis-ortodox-prezentat-laborator-1_5d93558b892c0bb0c6261be0/index.html
Tzepelica02/10/2019 at 08:59
Referitor la proiectul de impozitare a pensiilor speciale, zice ICCJ:
“Lipsa unor consultări reale a tuturor categoriilor de destinatari ale căror drepturi sunt vizate în mod direct, contextul și urgența cu care se derulează procedura legislativă și lipsa unor studii de impact asupra efectelor generate de adoptarea proiectului nu corespund unor minime exigențe în materia procedurii de modificare a legilor, spune ICCJ.”
Adica pensionarii “speciali” n-au fost intrebati daca sunt de acord cu impozitarea propriilor pensii.
mar02/10/2019 at 09:10
Mizerie extremă! Sunt disperați că pot să piardă puterea și nu știu ce să mai inventeze ca să amâne momentul. – ”Miza mutării votului în week-end e una uriașă pentru PSD: în acest mod, social-democrații speră că vor scădea șansele moțiunii, dat fiind că la final de săptămână mulți parlamentari sunt fie în teritoriu, fie în delegații externe.”
https://www.g4media.ro/miscare-fara-precedent-a-psd-pentru-a-bloca-motiunea-de-cenzura-mihai-fifor-anunta-ca-votul-va-avea-loc-sambata.html
Tzepelica02/10/2019 at 09:22
Ciordache, eminenta cenusie.
Intamplator02/10/2019 at 09:39
Sa și amâne orice deplasare….măcar atât sa facă și ei pentru țara asta…”dezbaterea” asta arată cât de jalnica e politica românească și pe ce mize mici se joaca
Iintamplator02/10/2019 at 09:47
De ale lui Voltaire
-“politica a apărut atunci când hoțul s a întâlnit cu prostul”
-politica este întâlnirea celor fără principii cu cei fără memorie”
mar02/10/2019 at 10:11
Disperare, frică…este cert că nu are legătură cu democrația și unii se cred la Moskova. – ”Dan Turturică: Dăncilă le-a cerut miniștrilor să cumpere câte un parlamentar din Opoziție, până vineri. Cunoscutul jurnalist dezvăluie că în ședința CEx a PSD, Dăncilă i-a chemat pe miniștri pentru a le trasa sarcina de a cumpăra câte un parlamentar din Opoziție, de fiecare, până vineri.”
https://www.comisarul.ro/articol/asta-e-de-dna!-dan-turturica-dancila-le-a-cerut-mi_1026113.html
A A02/10/2019 at 10:46
Idiotii Europei…
https://www.g4media.ro/idiotii-europei-cum-a-ajuns-guvernul-dancila-sa-transforme-romania-in-bataia-de-joc-a-ue.html
mar02/10/2019 at 11:03
Jigodism extrem care nu are legătură cu democrația. Probabil mizează pe neparticipare sau este un aranjament, ca unii să fie plecați. – ”Birourile Permanente Reunite (BPR) ale Camerei Deputaților și Senatului au decis ca moțiunea de cenzură împotriva guvernului Dăncilă să fie citită azi și votată sâmbătă.”
https://www.g4media.ro/breaking-motiunea-va-fi-citita-azi-si-va-fi-votata-sambata.html
mar02/10/2019 at 11:04
și primul trădător, oare ce preț a avut? – ”Vicepreședinta Camerei Deputaților, Carmen Mihălcescu a ieșit din sală pentru a-l aduce la ședință pe deputatul minorităților, Dragoş Gabriel Zisopol, pentru a reface cvorumul, iar ședința s-a reluat.”
radu202/10/2019 at 11:30
Buna ziua. Prima modificare a Constitutiei trebuie sa stearga aberatia cu ”minioritati” deputati, minoritati cu 100 de insi declarati la recensamant si aia probabil platiti, deputati alesi cu 3000 de voturi
cedric02/10/2019 at 11:04
Le-a reusit:
https://www.aktual24.ro/ticalosia-psd-a-reusit-iordache-a-impus-ca-votul-pentru-motiunea-de-cenzura-sa-fie-dat-sambata/
Ponta sustine ca totusi votul va avea loc luni.
mar02/10/2019 at 11:09
Se pare că suntem pe un butoi cu pulbere, nemernicul știe ceva. Încă un motiv să treacă moțiunea, ca unii să răspundă pentru faptele lor și să meargă la pușcărie. – ”Teodorovici: Dacă trece moțiunea, nimeni nu va încheia bugetul anul viitor”
https://economie.hotnews.ro/stiri-finante_banci-23401596-teodorovici-daca-trece-motiunea-nimeni-nu-incheia-bugetul-anul-viitor.htm
Intamplator02/10/2019 at 11:44
Buna ziua-Dragoș Anastasiu ( l am cunoscut și personal nu am o părere prea buna despre el)are dreptate in ce a spus ieri,și anume, orice guvern care vine după PSD va reduce drastic numărul bugetarilor;in cheia asta cred ca ar trebui citită declarația fantelui de Dristor =“bugetarilor,adică frați,cumnate ,fini,amante,daca nu cotați cu noi veți ajunge pe drumuri”
mar02/10/2019 at 12:03
Cred că de data asta PSD-ul o va lua peste față, în sfârșit opoziția lucrează și mai ales gândește la comun, folosind instrumente legale.
https://www.g4media.ro/surse-strategia-opozitiei-pentru-a-amana-dezbaterea-si-votul-asupra-motiunii-de-cenzura.html
Intamplator02/10/2019 at 12:48
Citind un comentariu m am gândit la o analogie:alegerea lui Cuza in 1859 in București
ce ar fi ca cetățenii -sâmbătă sau luni-când se va discuta moțiunea sa se adune in jurul casei gashcarilor?sa fie așa vreo 30-50 mii…e oare imposibil?
mar02/10/2019 at 13:20
https://www.g4media.ro/breaking-varujan-pambuccian-jumatate-dintre-deputatii-grupului-minoritatilor-nationale-voteaza-motiunea-de-cenzura.html
cedric02/10/2019 at 13:56
https://www.aktual24.ro/nu-mai-faceti-de-rusine-romania-iohannis-reactie-dura-dupa-ce-dancila-a-refuzat-sa-vina-la-cotroceni-pentru-consultari/
“Ii atrag atentia in mod public doamnei Dancila: incetati sa mai riscati credibilitatea tarii pentru interese meschine de partid! Guvernarea dumneavoastra a facut deja mult prea mult rau Romaniei, opriti-va! Nu mai faceti de rusine Romania cu toti oamenii neprofesionisti si cu probleme de integritate pe care insistati sa ii nominalizati atat in Guvern, cat si in posturi importante din cadrul Uniunii Europene!”
cedric02/10/2019 at 13:58
https://www.g4media.ro/surse-ultimul-act-oficial-al-lui-felix-banila-a-cerut-csm-incetarea-delegarii-oanei-schmidt-haineala-din-functia-de-adjunct-al-sefului-diicot.html
Tzepelica02/10/2019 at 14:22
Ma tem de tradare, stimabililor!
Kelemen Hunor: ”Am auzit că unii au plecat din ţară, dintre cei care au semnat moţiunea de cenzură, că nu au ştiut că va fi sâmbătă. Sâmbătă un vot ar fi cu un rezultat destul de previzibil. Am auzit că cei din PMP pleacă la Bruxelles. Dacă lipsesc 5 oameni, s-a dus, presupunând că toţi votează pentru moţiune. De aceea am spus că simt o nesiguranţă legată de moţiune. “
mar02/10/2019 at 14:48
Au mai demisionat 2 de la PSD.
mar02/10/2019 at 15:59
Moment de luciditate marca PSD! – „Matematic, PSD a pierdut majoritatea, nu s-a aprobat ordinea de zi. Ne sfatuim și o să vedem”, a declarat președintele Camerei Depuraților, Marcel Ciolacu.
https://www.hotnews.ro/stiri-politic-23402424-sedinta-parlamentului-care-citeste-motiunea-cenzura-inceput-pnl-solicita-schimbarea-programului-dezbatere-motiunii-iordache-refuza.htm
Intamplator02/10/2019 at 16:02
Trump “bromance” cu “prietenul Kim”
Tocmai ce se anunțase ca la sf săptămâna se reiau discuțiile (ca nu se pot numi tratative)între US și N Corea ca “prietenul Kim” a lansat doua rachete de pe un submarin-se pare balistice…o fi fost de bucurie?….ceea ce nu înțelege Trump este ca nu tine cu abordarea “tranzactionala” in politica…nici in Afghanistan,nici cu Iran nici cu Corea/US nu prea are ce oferi iar ceilalți au numai de pierdut…in plus cam toți “l au citit” pe Trump =Mr Tweet /sper sa reușească măcar in disputa cu chinezii
cedric02/10/2019 at 16:12
https://www.aktual24.ro/sambata-a-picat-data-finala-cand-va-fi-votata-motiunea-de-cenzura-opozitia-este-de-acord/
“Maine o citim. Joia viitoare facem votul, trebuie minim trei zile de la citire”, a declarat Ciolacu, miercuri.
Au inghitit o mare infrangere!
cedric02/10/2019 at 17:17
https://www.comisarul.ro/articol/suspect/ccr-tocmai-a-publicat-motivarea-deciziei-p_1026339.html
Opinii separateL Livia Stanciu si Simina Tanasescu!
Intamplator02/10/2019 at 18:22
Aflu ca azi prima proasta a țării a aprobat in ședința de guvern 6-șase-miliarde lei pentru investiții in “mici proiecte de….” asta e mita pe fata!!!!astia cărora lu s au aprobat “proiectele” își vor lua banii și ….pa…rămân prostii sa plateasca
stefan6002/10/2019 at 19:33
Pentru a avea o idee despre halul in care lasa PSD si ALDE problemele financiare pe anul viitor.
https://m.hotnews.ro/stire/23403031
Doar marirea pensilor ( programata de Olguta) si votata de idioti va duce efortul financiar la 26 % PIB. Adica cit incaseaza RO din taxe si impozite. 26 % PIB.
Si atunci te intrebi :
– Cine drac a facut pe Socol profesor universitar ?
– Cine a facut din Valcov ” expert” in finante ?
– Cine drac a pus pe Teodorovici ministru de finante ?
Si salariile bugetare din ce le platiti tovarasi ? Da restul , scoli , spitale ? Nu va ajung nici macar imprumuturile noi anuale.
Am senzatia ca in 20-20. ( vorba blondei de renume mondial ) se repeta scenariul 2008-2009. Cu caciula in mana la FMI , BM si UE.
stefan6002/10/2019 at 19:45
Tot bugetul va merge pe salarii si pensi. Atit. Record planetar.
Ori se taie , ori se baga impozit progresiv. + eficienta in colectare TVA.
Teoretic solutia e un mix din toate 3.
Dar cine sa faca ? Un nou Boc nu se vede .
Deci la FMI . La BM( cred ca la astia mai avem de platit din vechiul imprumut ) slabe sperante.
La UE ? Nu sintem Grecia sa ne salveze.
Astia de la guvern se retrag cu sloganul ” dupa noi potopul “. 2020 va fi un an f.f. greu financiar pentru Ro.
PS. La italieni , noul buget a fost aprobat de guvern si merge in parlament la analizat , modificat , aprobat. Au 3 luni timp sa dezbata articol pe articol.
La romani NU exista nici macar o schita. Si la anu , bugetul va fi votat in 3 zile prin martie. Curat profesionist. 🙁
Intamplator02/10/2019 at 20:04
sa nu va mirați daca la finanțe va fi tot Teodorovici /pesede va fi același doar ca in loc de Dragnea va fi ponta
mar02/10/2019 at 20:21
Nu cred, Mito pozează în salvatorul venit pe cal alb care a adunat opoziția pentru a salva România de PSD-ul cel roșu și rău. Chiar el a fost o victimă a celor care azi sunt la putere, lucru pe care îl spune de fiecare dată. Azi a dovedit că este combinatorul șef și la făcut pe Ciordache în foi de vită, nici măcar nu a realizat ce capcană i-a fost întinsă, cu toate că l-a întrebat ce votează. La sfârșit, când a văzut voturile nu mai avea aer.
mar02/10/2019 at 20:43
Din nou Savonea&Co! Oare le va reuși manevra de al scoate din pușcărie pe Dragnea? – ”Curtea de apel Bucureşti (CAB) a anulat hotărârea Secţiei pentru judecători a CSM din decembrie anul trecut prin care a fost stabilită componenţa completurilor de 5 judecători de la Înalta Curte de Casaţie şi Justiţie (ÎCCJ) şi hotărârile Colegiului de conducere al ÎCCJ prin care au fost constituite completurile de 5 judecători, potrivit deciziei CAB pronunţate pe 2 octombrie.
Decizia nu este însă definitivă. Potrivit unor surse judiciare, decizia a fost luată de judecătoarea Nicoleta Nolden, considerată o apropiată a Liei Savonea, şefa CSM.”
https://www.g4media.ro/decizia-care-l-ar-putea-ajuta-pe-dragnea-sa-iasa-mai-repede-din-puscarie-judecatoarea-camelia-bogdan-a-obtinut-o-sentinta-care-declara-ilegale-completurile-de-5-judecatori-de-contencios-administrativ.html
Intamplator02/10/2019 at 21:51
deci Camelia bogdan poate fi salvatoarea lui Dragnea/încurcate sunt căile Domnului,sau,ma rog, ale reprezentanților pe pământ românesc ,aka CCR
« Revista Presei – 3 octombrie. “Așa cum avem infracțiunile de omor ca fiind imprescriptibile, eu consider că și acest gen de infracțiuni, violul, răpire, trafic de persoane și altele, exploatarea minorilor, de exemplu, trebuie să fie imprescriptibile.”
Pompierul sub-atomic »

References: CCR 
 CSM 
 CSM 
 CSM 
 CSM 
 CSM 
 CSM 
 CSM 
 CCR